# Sasha Velour

Sasha Velour (Berkeley, 25 de juny de 1987) nom artístic d'Alexander Hedges Steinberg, és una drag queen, dissenyadora i il·lustradora estatunidenca. El seu treball creatiu inclou representacions, publicacions i música amb el seu paper drag. Va obtenir major notorietat amb la seva partició a la novena temporada de RuPaul's Drag Race l'any 2017, de la qual es va alçar amb la victòria.

## Biografia

Velour va néixer a Berkeley, Califòrnia com a fill únic de Mark Steinberg i Jane Hedges. Posseeix ascendència jueva russa de part de la família del seu pare. Va créixer a Connecticut fins a l'edat de 9 anys, quan la família es va mudar a Urbana, Illinois, on el seu pare treballa com a historiador rus a la Universitat d'Illinois a Urbana-Champaign. La seva mare va treballar com a directora editorial de la revista Slavic Review.
Velour es va graduar a la University Laboratory High School de Champaign-Urbana el 2004. Va treballar a temps parcial com a guarda de seguretat al Museu de l'Hermitage a Sant Petersburg, Rússia, i després va fer unes pràctiques al Staatsoper (teatre de l'òpera) de Berlín, Alemanya.
Va obtenir la llicenciatura en literatura moderna a la universitat Vassar College l'any 2009. El 2010, va participar en el Programa Fulbright com a becària a Moscou i va completar un projecte que tenia com a objectiu entendre el paper de diferents formes d'art en la societat russa contemporània. Va cursar un Màster en Belles Arts en humor gràfic el 2013 al Center for Cartoon Studies de White River Junction, Vermont.
La seva mare va morir el 2015 de càncer, i des de llavors duu el cap pelat en moltes de les seves actuacions com a homenatge cap a ella.
Resideix actualment a Brooklyn, Nova York, amb la seva parella John Jacob Lee (conegut com Johnny Velour) i la seva gossa Vanya.
Velour és una persona genderqueer que, fora del seu personatge de drag, utilitza qualsevol pronom.

## Drag

La carrera de Velour dins del drag va començar a Vermont durant la setmana de la seva graduació de l'escola d'art. Coneguda per ser una artista original, Velour incorpora aquesta excentricitat en el seu personatge de drag, amb expressions andrògines i poc convencionals. Abans de la seva participació a RuPaul's Drag Race, havia participat en el vídeo musical C.L.A.T. amb altres drag queens novaiorqueses: Peppermint, Aja i Alexis Michelle, que també van participar en la mateixa temporada del programa. Les transformacions d'aspecte i maquillatges de Velour han aparegut en publicacions com Vogue, Cosmopolitan, Vanity Fair, i Billboard. Velour també ha creat, produït i organitzat diferents sessions de fotos, collages i dibuixos sobre art i drag.

### Còmics i disseny

Els còmics i il·lustracions de Velour han aparegut a The NIB, InkBRICK, Comics Workbook Magazine, QU33R i Cicada Magazine, entre d'altres, sota les signatures de Sasha Velour i Sasha Steinberg. També ha creat una sèrie de còmics titulada "Stonewall", que expliquen la història dels disturbis de Stonewall des de diferents punts de vista. Highlow Comics va comentar que la sèrie era «una visió intel·ligent, bella i enginyosa d'un esdeveniment històric significatiu i difícil».
El març de 2016 es va dur a terme una exhibició individual de l'obra de Velour, anomenada "Nightrooms", a la Black Box Gallery de Brooklyn. El treball de Velour també ha format part de l'exhibició grupal "Coney Island Babies, Visual Artists from the Brooklyn Drag Scene" de la Divisió Queer de l'Oficina de Serveis Generals que es va inaugurar a Manhattan a l'octubre de 2016. El març de 2017, Velour va dissenyar una samarreta de màniga llarga per "Contemporary Drag", una línia de moda d'edició limitada de la New Art Dealers Alliance (NADA), en col·laboració amb Print All Over Me.

### Velour, The Drag Magazine

A l'estiu de 2014 Velour va fundar, al costat de la seva parella Johhny, "Velour, The Drag Magazine" (originalment titulada VYM)', una publicació bianual sobre drag. Velour és la directora artística de la revista. El primer número, "What is Drag?", va ser publicat al juny de 2015, i el segon número, "Realness", a l'octubre de 2016. La revista inclou entrevistes, fotografies, poesia i il·lustracions que mostren el poder, la bellesa i el propòsit del drag.

### Nightgowns

Des d'agost de 2015, Velour produeix a Brooklyn "Nightgowns" (literalment, Camisoles), un espectacle de drag mensual. Els esdeveniments han tingut lloc habitualment a Bizarre Bushwick i National Sawdust. La pròpia Velour va qualificar els espectacles al diari The New York Times com «bonics, divertits i carregats de política».

### RuPaul's Drag Race

Velour es va presentar al càsting de la vuitena temporada de RuPaul's Drag Race, però no va ser seleccionada. El març de 2017, es va anunciar que seria una de les 14 participants de la novena temporada del format. Finalment, al juny de 2017, Sasha Velour va ser coronada com la guanyadora de la temporada.

## Referències

* ↑ «Sasha Velour» (en anglès). Night Out. Arxivat de l'original el 2017-08-17. [Consulta: 11 juliol 2017].
* ↑ «Acerca de Sasha Velour» (en anglès). Arxivat de l'original el 2017-06-10. [Consulta: 24 juny 2017].
* ↑ «Studio Visit: Sasha Steinberg and John Jacob Lee» (en anglès). , 08-06-2015 [Consulta: 24 juny 2017].
* ↑ «Sasha Velour» (en anglès). [Consulta: 24 juny 2017].
* ↑ «Inside Sasha Velour’s Talmud of Drag». [Consulta: 24 juny 2017].
* ↑ «The Fulbright Program in Russia | "Lost In Translation: The Theory and Practice of Experimental Translation"». fulbright.ru. Arxivat de l'original el 3 de juliol de 2017. [Consulta: 24 juny 2017].
* ↑ «Congratulations to RuPaul's Drag Race Winner Sasha Velour ’13!». [Consulta: 17 juliol 2017].
* ↑ Merli, Melissa. «Urbana native, Uni alum wins Season 9 of 'RuPaul's Drag Race'» (en anglès). [Consulta: 5 gener 2021].
* ↑ «Sasha Velour Talks Vym, a Magazine Spotlighting the ‘Revolutionary’ Art of Drag» (en anglès). [Consulta: 3 juliol 2017].
* ↑ Velour, Sasha. «Thank so much for asking @glassarmy! For my Velour self--always she/her (out of drag its even less binary lol...any will do) #genderqueer» (en anglès). @sasha_velour, 10:41 PM - 10 Feb 2017. [Consulta: 21 març 2018].
* ↑ «On Point With: Sasha Velour». Thotyssey!. [Consulta: 24 juny 2017].
* ↑ «Sasha Velour From RuPaul’s Drag Race Season 9 on Her Style Icons and Winning the Title». Vogue. [Consulta: 29 juny 2017].
* ↑ http://www.cosmopolitan.com/style-beauty/beauty/a10017266/sasha-velour-makeup-transformation/ .
* ↑ http://www.vanityfair.com/hollywood/2017/06/sasha-velour-rupauls-drag-race-winner .
* ↑ http://www.billboard.com/articles/news/lifestyle/7834060/rock-the-look-rupauls-drag-race-sasha-velour .
* ↑ «Home». Sasha Velour. Arxivat de l'original el 25 de juny de 2017. [Consulta: 24 juny 2017].
* ↑ «INK BRICK - From "What Now" by Sasha Steinberg in INK BRICK...» (en anglès). [Consulta: 24 juny 2017].
* ↑ «Comics Workbook Magazine #2 by Frank Santoro, Andrew White, Zach Mason, Warren Craghead III, Lala Albert, Whit Taylor, Jen Rickert, Derek Badman, Evie Cahir». copaceticcomics.com. [Consulta: 24 juny 2017].
* ↑ «Past Exhibitions». begallerynyc.tumblr.com. Arxivat de l'original el 2018-02-26. [Consulta: 24 juny 2017].
* ↑ «Artist Allies: Sasha Velour». cicadamag.com. Arxivat de l'original el 1 de juny de 2016. [Consulta: 24 juny 2017].
* ↑ «Thirty Days of CCS #3: Sasha Steinberg». highlowcomics.blogspot.nl. [Consulta: 24 juny 2017].
* ↑ «NADA x PAOM: Contemporary Drag collection | MADE» (en anglès). , 23-02-2017 [Consulta: 24 juny 2017]. Arxivat 2017-10-27 a Wayback Machine. «Còpia arxivada». Arxivat de l'original el 2017-10-27. [Consulta: 5 gener 2021].
* ↑ http://www.huffingtonpost.com/entry/velour-issue-two-realness_us_580a70cce4b02444efa366a8 .
* ↑ «About». VELOUR | The Drag Magazine. [Consulta: 24 juny 2017].
* ↑ «It’s Gay Pride Weekend: Dress the Part». , 23-06-2016 [Consulta: 24 juny 2017].
* ↑ Rudolph, Christopher «Sasha Velour On Being Picked For 'Drag Race': “I Was Shocked I Got On”». , 29-06-2017 [Consulta: 30 juny 2017].
* ↑ «'RuPaul's Drag Race' Winner Sasha Velour Cut From A Different Fabric». NPR. [Consulta: 25 juny 2017].
* ↑ «Sasha Velour From RuPaul’s Drag Race on Her Style Icons and How to Be a Queen» (en anglès). [Consulta: 29 juny 2017].